
Parlamentul României
Camera Deputaţilor
	Comisia pentru muncă şi protecţie socială

	
	Comisia pentru sănătate şi familie


	Nr. 4c-9/62
	
	Nr. 4c-10/45



Bucureşti, 16 februarie 2022


	
Către
BIROUL PERMANENT AL CAMEREI DEPUTAȚILOR


Vă înaintăm, alăturat, raportul comun asupra proiectului de Lege pentru modificarea şi completarea Legii nr.151/2010 privind serviciile specializate integrate de sănătate, educaţie şi sociale adresate persoanelor cu tulburări din spectrul autist şi cu tulburări de sănătate mintală asociate și a proiectului de Lege pentru modificarea Legii nr.151/2010 privind serviciile specializate integrate de sănătate, educaţie şi sociale adresate persoanelor cu tulburări din spectrul autist şi cu tulburări de sănătate mintală asociate, trimise Comisiei pentru muncă şi protecţie socială şi Comisiei pentru sănătate și familie în procedură obişnuită, cu adresele 
nr. PLx 396/2021 din 27 septembrie 2021, respectiv PLx 727/2018 din 28 noiembrie 2018, pentru dezbatere şi examinare pe fond.


    PREŞEDINTE, 				PREŞEDINTE,

Adrian SOLOMON			      Dr.Nelu TĂTARU

RAPORT   COMUN
asupra proiectului de Lege pentru modificarea şi completarea Legii nr.151/2010 privind serviciile specializate integrate de sănătate, educaţie şi sociale adresate persoanelor cu tulburări din spectrul autist şi cu tulburări de sănătate mintală asociate 
(PLx 396/2021)
și a proiectului de Lege pentru modificarea Legii nr. 151/2010 privind serviciile specializate integrate de sănătate, educaţie şi sociale adresate persoanelor cu tulburări din spectrul autist şi cu tulburări de sănătate mintală asociate 
(PLx 727/2018)


În temeiul art.95 din Regulamentul Camerei Deputaţilor, republicat, cu modificările și completările ulterioare, Comisia pentru muncă şi protecţie socială şi Comisia pentru sănătate și familie, au fost sesizate, prin adresele nr. PLx 396/2021 din 27 septembrie 2021, respectiv PLx 727/2018 din 28 noiembrie 2018, cu dezbaterea pe fond, în procedură obişnuită, a proiectului de Lege pentru modificarea şi completarea Legii nr.151/2010 privind serviciile specializate integrate de sănătate, educaţie şi sociale adresate persoanelor cu tulburări din spectrul autist şi cu tulburări de sănătate mintală asociate și a proiectului de Lege pentru modificarea Legii nr. 151/2010 privind serviciile specializate integrate de sănătate, educaţie şi sociale adresate persoanelor cu tulburări din spectrul autist şi cu tulburări de sănătate mintală asociate.

Cele două iniţiative legislative au acelaşi obiect de reglementare, respectiv modificarea și completarea Legii nr.151/2010. Intervenţiile legislative vizează includerea unităţilor de servicii de sănătate conexe actului medical pentru persoane cu tulburări din spectrul autist şi tulburări de sănătate mintală asociate, ca furnizoare de servicii conexe actului medical în categoria unităţilor în care pot fi prestate serviciile de natura celor reglementate de lege. Totodată, se propune menţionarea expresă în aceeaşi categorie a unităţilor în care pot fi prestate servicii şi a structurilor publice sau private, furnizoare de servicii sociale.

Prezentul raport comun a fost întocmit cu respectarea prevederilor art.69 din Regulamentul Camerei Deputaţilor, republicat, cu modificările și completările ulterioare. 

La întocmirea acestuia, Comisiile au avut în vedere:
1. avizele favorabile ale Consiliului Legislativ (nr.455/23.06.2021 și nr.785/03.06.2018)
1. avizele favorabile ale Consiliului Economic şi Social (nr.4498/09.06.2021 și nr.3888/17.07.2018)
1. avizele favorabile ale Comisiei juridice, de disciplină şi imunităţi 
(nr.4c-13/749/28.09.2021 și nr.4c-13/1130/11.12.2018)
1. avizele favorabile ale Comisiei pentru drepturile omului, culte şi problemele minorităţilor naţionale (nr.4c-6/714/29.09.2021 și 
nr.4c-6/661/12.11.2018)
1. avizul favorabil al Comisiei pentru egalitatea de şanse pentru femei şi bărbaţi (nr.4c-20/366/06.10.2021)
1. avizul favorabil al Comisiei pentru învăţământ, ştiinţă, tineret şi sport (nr.4c-11/360/04.12.2018)
1. punctele de vedere, negative, ale Guvernului (nr. 9108/04.10.2021 și nr.4685/24.05.2021).

În conformitate cu prevederile Regulamentului Camerei Deputaților, republicat, Comisiile au dezbătut proiectele de lege în ședințe separate.

Membrii Comisiei pentru muncă şi protecţie socială au dezbătut proiectele de lege şi documentele conexe pe parcursul mai multor şedinţe, iar în şedinţa din 2 februarie 2022 au hotărât, cu unanimitate de voturi, aprobarea cu amendamente a proiectului de lege cu 
nr. PLx 396/2021 și respingerea proiectului de lege cu 
nr. PLx 727/2018, întrucât prevederile acestuia au fost preluate ca amendamente, acestea fiind redate în anexa care face parte integrantă din  raport .
La dezbateri au participat, în conformitate cu prevederile art.56 şi 57 din Regulamentul Camerei Deputaţilor, republicat, cu modificările şi completările ulterioare:
· dl Cătălin Boboc, Secretar de Stat în cadrul Ministerului Muncii și Solidarității Sociale;
· dna Florica Cherecheș, președintele Autorității Naționale pentru Protecția Persoanelor cu Dizabilități;
· dna Daniela Bololoi, președinte Asociația Help Autism;
· dna Elena Păculea, reprezentant Asociația Help Autism;
· dna deputat Laura-Cătălina Vicol-Ciorbă, în calitate de iniţiator.

La lucrările comisiei şi-au înregistrat prezenţa 18 deputaţi, din totalul de 19 membri ai comisiei.

Membrii Comisiei pentru sănătate și familie  au dezbătut proiectele de lege în şedinţa din 15 februarie 2022 și au hotărât, cu majoritate de voturi, aprobarea cu amendamente a proiectului de lege cu 
nr. PLx 396/2021 și respingerea proiectului de lege cu 
nr. PLx 727/2018, întrucât prevederile acestuia au fost preluate ca amendamente, acestea fiind redate în anexa care face parte integrantă din  raport .
La lucrările comisiei şi-au înregistrat prezenţa deputaţii, membri ai comisiei, conform listei de prezenţă.

Proiectele de lege fac parte din categoria legilor ordinare, conform prevederilor art.73 alin.(1) din Constituţia României, republicată. 

Proiectele de lege a fost adoptate de Senat, în calitate de primă Cameră sesizată, în şedinţa din 20 septembrie 2021, respectiv în ședința din 21 noiembrie 2018.

Pentru ambele proiecte de lege Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor, republicat, cu modificările şi completările ulterioare.




În urma finalizării dezbaterilor, cele două Comisii au hotărât, cu majoritate de voturi, să propună Plenului Camerei Deputaţilor aprobarea proiectului de Lege pentru modificarea şi completarea Legii nr.151/2010 privind serviciile specializate integrate de sănătate, educaţie şi sociale adresate persoanelor cu tulburări din spectrul autist şi cu tulburări de sănătate mintală asociate (PLx 396/2021) cu amendamentele admise prezentate în anexa la raportul comun și respingerea proiectului de Lege pentru modificarea Legii nr. 151/2010 privind serviciile specializate integrate de sănătate, educaţie şi sociale adresate persoanelor cu tulburări din spectrul autist şi cu tulburări de sănătate mintală asociate (PLx 727/2018) , întrucât prevederile acestuia au fost preluate ca amendamente, acestea fiind redate în anexa care face parte integrantă din  prezentul raport comun .






   PREŞEDINTE,				       PREŞEDINTE,

Adrian SOLOMON			    Dr.Nelu TĂTARU



  SECRETAR,			              SECRETAR,

Dan – Constantin ȘLINCU   		 Liviu Ioan BALINT




	 





Şef birou Lidia Vlădescu                                                                         Șef birou Cristina Bologan


Întocmit, 
Consilier parlamentar Sorina Szabo

ANEXA 

AMENDAMENTE ADMISE
În urma dezbaterilor, Comisiile au hotărât adoptarea proiectului de lege cu următoarele amendamente:

	Nr. crt.
	Text 
act normativ de bază
	Text
adoptat de Senat
	Text adoptat de Comisii
(autor amendament)
	Motivare

	1. 
	
__
	
Titlul Legii

Lege pentru modificarea şi completarea Legii nr.151/2010 privind serviciile specializate integrate de sănătate, educaţie şi sociale adresate persoanelor cu tulburări din spectrul autist şi cu tulburări de sănătate mintală asociate

	


Lege pentru modificarea Legii nr.151/2010 privind serviciile specializate integrate de sănătate, educaţie şi sociale adresate persoanelor cu tulburări din spectrul autist şi cu tulburări de sănătate mintală asociate și pentru modificarea şi completarea Legii nr.95/2006 privind reforma în domeniul sănătăţii

Autori: membrii comisiilor

	

Pentru respectarea normelor de tehnică legislativă.

Pe lângă amendamentele preluate din proiectul de lege cu nr. PLx 727/2018, au fost introduse, la art. III, prevederi de modificare a Legii nr. 95/2006 preluate din proiectul de lege cu nr. PLx 438/2021, având în vedere legătura dintre obiectele de reglementare ale celor trei proiecte de lege și pentru a asigura intrarea în vigoare simultană a acestora.






	2. 
	
__
	
Articol unic. - Legea nr.151/2010 privind serviciile specializate integrate de sănătate, educaţie şi sociale adresate persoanelor cu tulburări din spectrul autist şi cu tulburări de sănătate mintală asociate, publicată în Monitorul Oficial al României, Partea I, nr.483 din 14 iulie 2010, cu modificările şi completările ulterioare, se modifică și se completează după cum urmează:


	
Art. I. - Legea nr.151/2010 privind serviciile specializate integrate de sănătate, educaţie şi sociale adresate persoanelor cu tulburări din spectrul autist şi cu tulburări de sănătate mintală asociate, publicată în Monitorul Oficial al României, Partea I, nr.483 din 14 iulie 2010, cu modificările şi completările ulterioare, se modifică după cum urmează:

Autori: membrii comisiilor

	
Pentru respectarea normelor de tehnică legislativă.



	3. 
	


[bookmark: do|caI|ar2|pa1:2][bookmark: do|caI|ar2|pa1]Art. 2. - În sensul prezentei legi, serviciile specializate integrate de sănătate, educaţie şi sociale sunt următoarele: depistare activă precoce, diagnostic clinic psihiatric şi evaluare clinică psihologică, tratament psihofarmacologic, intervenţii specializate precoce, psihoterapie cognitiv-comportamentală, consiliere psihologică a părinţilor şi a familiei, precum şi servicii educaţionale pentru copiii cu tulburări din spectrul autist şi cu tulburări de sănătate mintală asociate.
	
__
	
1.	Articolul 2 se modifică şi va avea următorul cuprins:
„Art. 2. - (1) În sensul prezentei legi, serviciile specializate integrate de sănătate, educaţie şi sociale sunt următoarele: depistare activă precoce, diagnostic clinic psihiatric şi evaluare clinică psihologică, tratament psihofarmacologic, intervenţii specializate precoce, psihoterapie cognitiv-comportamentală, consiliere psihologică a părinţilor şi a familiei, fizioterapie, alte intervenții specializate, precum şi servicii educaţionale pentru copiii cu tulburări din spectrul autist şi cu tulburări de sănătate mintală asociate.

Autori: membrii comisiilor

	
Pentru respectarea exigențelor impuse de normele de tehnică legislativă.

Pentru corelare cu celelalte prevederi propuse prin prezentul raport.

	4. 
	
__



	
1. La articolul 2, după alineatul (1) se introduce un nou alineat, alin.(2) cu următorul cuprins:
„(2) În sensul prezentei legi, unităţile specializate sunt următoarele: unităţi sanitare publice sau private, unităţi de servicii de sănătate conexe actului medical pentru persoanele cu tulburări din spectrul autist şi cu tulburări de sănătate mintală asociate care sunt furnizoare de servicii conexe actului medical, structuri publice sau private furnizoare de servicii sociale.”



	
Partea dispozitivă se elimină.



Alin.(2) nemodificat.
	

	5. 
	



Art.3. – (1) Echipa multidisciplinară specializată din centrele de sănătate  mintală, precum și alți furnizori de servicii medicale din unități sanitare publice sau private este formată din: medici specialiști în psihiatrie pediatrică, psihologi clinicieni, psihoterapeuți, psihopedagogi, logopezi, kinetoterapeuți, educatori și asistenți sociali.


	
2.	Articolul 3 se modifică şi va avea următorul cuprins:
„Art.3. - (1) Echipa multidisciplinară specializată din centrele de sănătate mintală, precum și alţi furnizori de servicii medicale, furnizori de servicii publice conexe actului medical şi furnizori de servicii sociale din unităţi specializate publice sau private este formată din: medici specialişti în psihiatrie pediatrică, psihologi clinicieni, psihoterapeuţi, psihopedagogi, logopezi, kinetoterapeuţi, educatori şi asistenţi sociali.

	
2.	Articolul 3 se modifică şi va avea următorul cuprins:
”Art. 3 - (1) Furnizarea  serviciilor specializate integrate pentru persoane cu tulburări din spectrul autist şi tulburări de sănătate mintală asociate se realizează de o echipă multidiciplinară formată, după caz, din: medici de familie, medici specialişti, asistenţi sociali, psihologi acreditaţi în specialitatea psihologie clinică, consiliere psihologică, psihoterapie, logopezi, analiști comportamentali kinetoterapeuţi, fiziokinetoterapeuţi, profesori de cultură fizică medicală, psihopedagogi speciali, terapeuţi ocupaţionali, psihologi atestaţi în terapii bazate pe evidenţe ştiinţifice care şi-au dovedit eficacitatea în evaluarea şi intervenţiile în TSA, consilieri psihologici, psihopedagogi, cadre didactice,  manager de caz, alţi specialiști cu atribuţii în domeniul intervenţiei specializate în tulburări din spectrul autist şi tulburări de sănătate mintală asociate.”

Autori: membrii comisiilor

	
Este necesară actualizarea componenței echipei multidisciplinare în raport de evoluția relaţiilor sociale, dezvoltarea științei medicale și apariția de profesii și ocupații noi. Parte dintre specialiști se regăseau doar în normele de aplicare a legii, pentru că, de la data apariţiei normelor, legislaţia a evoluat şi se resimțea nevoia extinderii categoriilor de specialişti implicați în cazurile de TSA.
În ceea ce privește analistul comportamental, s-a considerat oportună reglementarea expresă a acestei ocupații, deoarece analiza comportamentală este fără îndoială o intervenție frecventă în domeniul TSA; pentru această ocupație a fost emis avizul favorabil pentru introducerea în COR, fiind alocat codul 226927, acesta putând fi folosit cu titlu provizoriu până la adoptarea ordinului de actualizare  COR (conform adresa nr. 2295/DPOCMP/ 9.11.2021 emisa de Ministerul Muncii şi Protecției Sociale).

Orice enumerare limitativă prezintă riscul omiterii unor ocupații sau profesii, astfel că s-a apreciat necesară introducerea noțiunii de alţi specialişti cu atribuții în domeniul intervenției în TSA și tulburări de sănătate mintală asociate. 

	6. 
	
__
	
__
	
(2) Evaluarea psihiatrică și diagnosticul psihiatric, tratamentul psihofarmacologic și recomandările către furnizorii de servicii conexe actului medical sunt realizate de către medicul specialist în specialitatea psihiatrie/psihiatrie pediatrică, în unitățile sanitare publice ori private.

Autori: membrii comisiilor
	
Textul legii conține dispoziții privind continuarea și monitorizarea tratamentului, lipsind mențiunile cu privire la stabilirea diagnosticului şi recomandările privind tratamentul.


	7. 
	
(2) Continuarea și nomitorizarea tratamentului se efectuează de către medici specialiști în psihiatrie pediatrică și/sau psihologi clinicieni și/sau psihoterapeuți, în unitățile sanitare publice ori private.


	
(2) Continuarea şi monitorizarea tratamentului se efectuează de către medici specialişti în psihiatrie pediatrică şi/sau psihologi clinicieni şi/sau psihoterapeuţi, în unităţile specializate publice ori private.”


	
(3) Continuarea şi monitorizarea tratamentului se efectuează de către  specialiştii din cadrul echipei multidisciplinare prevăzute la alin.(1), în unităţile sanitare publice ori private, în cadrul furnizorilor de servicii conexe actului medical, furnizorilor de servicii sociale, precum și în cadrul unităților de învățământ special și special integrat.

Autori: membrii comisiilor

	
Pentru continuarea și monitorizarea tratamentului este necesară implicarea întregii echipe multidisciplinare, nu doar a medicilor şi psihologilor/ psihoterapeuților. 
De asemenea, s-a considerat necesară reglementarea expresă a tuturor categoriilor de furnizori de servicii implicați pentru asigurarea serviciilor integrate de sănătate, educație și sociale.


	8. 
	
__
	
__
	
(4) Sunt recunoscuți ca furnizori de servicii conexe actului medical pentru persoanele cu tulburări din spectrul autist şi cu tulburări de sănătate mintală asociate:
a) unităţile medico-sanitare publice sau private, cu sau fără personalitate juridică, reglementate potrivit legii, care desfășoară activități conexe actului medical;
b) cabinetele de liberă practică pentru servicii publice conexe actului medical, organizate potrivit legii;
c) organizațiile neguvernamentale, respectiv asociațiile și fundațiile, precum și instituțiile publice care furnizează servicii conexe actului medical.”

Autori: membrii comisiilor

	
Pentru reglementarea ONG în categoria furnizorilor de servicii conexe actului medical. 
În lipsa unei reglementări exprese, asociațiile și fundațiile nu pot obține autorizarea pentru serviciile efectiv prestate. Autorizarea ca furnizori de servicii conexe  va permite standardizarea activităților și intervențiilor de abilitare/reabilitare, dar și monitorizarea și evaluarea furnizorilor prin prisma specificului activităților desfășurate în mod real. 
 
Pentru noţiunea de instituții publice se are în vedere direcțiile teritoriale de asistenţă socială şi protecția copilului și serviciile publice de asistenţă socială din cadrul autorităţilor publice locale.


	9. 
	


[bookmark: do|caII|ar4|al1]Art. 4. - (1) Depistarea activă precoce se efectuează la copiii cu vârsta cuprinsă între 0-3 ani, în conformitate cu standardele stabilite prin normele metodologice de aplicare a prezentei legi.

(2) Toate persoanele diagnosticate cu tulburări din spectrul autist şi cu tulburări de sănătate mintală asociate au acces liber la serviciile specializate integrate de sănătate, educaţie şi sociale prevăzute la art. 2. Accesul la educaţie include şi dreptul la învăţământ.

	
	[bookmark: bookmark2]
3. Articolul 4 se modifică şi va avea următorul cuprins:
„Art.4. - (1) Depistarea activă se efectuează de către medicul de familie, în conformitate cu standardele stabilite prin normele metodologice de aplicare a prezentei legi.

(2) Toate persoanele diagnosticate cu tulburări din spectrul autist şi cu tulburări de sănătate mintală asociate au acces liber şi gratuit la serviciile specializate integrate de sănătate, educaţie şi sociale prevăzute la art.2. Accesul la educaţie include şi dreptul la învăţământ.”

Autori: membrii comisiilor

	
Text preluat din proiectul de lege cu nr. PLx 727/2018.

	10. 
	



[bookmark: do|caII|ar5|al1:4][bookmark: do|caII|ar5|al1]Art. 5. - (1) Serviciile specializate integrate de sănătate, educaţie şi sociale adresate persoanelor cu tulburări din spectrul autist şi cu tulburări de sănătate mintală asociate sunt acordate de profesionişti cu competenţă stabilită de Colegiul Medicilor din România sau de Colegiul Psihologilor din România.

	
__
	
4. La articolul 5 alineatul (1) se modifică şi va avea următorul cuprins:

Art. 5. - (1) Serviciile specializate integrate de sănătate, educaţie şi sociale adresate persoanelor cu tulburări din spectrul autist şi cu tulburări de sănătate mintală asociate sunt acordate de specialiști cu competenţă stabilită, după caz, de ministerele de resort și organizațiile profesionale constituite potrivit legii.

Autori: membrii comisiilor



	
Noțiunea de profesioniști ar putea fi restrictivă, în sensul că ar putea viza exclusiv profesiile legal reglementate și pentru a evita excluderea celorlalte ocupații din COR.
Întrucât din echipa multidisciplinară fac parte și specialiști a căror competență excedează competenței celor două colegii.
Spre exemplu asistentul social, kinetoterapeut, fiziokinetoterapeut, cadrele didactice etc.


	11. 
	
[bookmark: do|caIII|ar7|pa1]Art.7. - Serviciile specializate integrate de sănătate, educaţie şi sociale pentru persoanele cu tulburări din spectrul autist şi cu tulburări mintale asociate sunt exercitate, în regim profesional, de medici specialişti în psihiatrie pediatrică şi psihologi clinicieni, cu competenţă stabilită de Colegiul Psihologilor din România.
	
__
	
5. Articolul 7 se abrogă.

Autori: membrii comisiilor


	
Prevederile se regăsesc în articolul 5 din lege.

	12. 
	
Art. 8  alin (11)

(11) Ministerul Sănătăţii, Ministerul Educaţiei Naţionale şi Ministerul Muncii, Familiei, Protecţiei Sociale şi Persoanelor Vârstnice vor dezvolta programe de formare profesională continuă pentru profesioniştii care lucrează cu persoane cu tulburări din spectrul autist şi cu tulburări de sănătate mintală asociate.
	
__
	
6. La articolul 8 alineatul (11) se modifică şi va avea următorul cuprins:
„(11) Ministerul Sănătăţii, Ministerul Educaţiei şi Ministerul Muncii şi Solidarităţii Sociale, precum și organizațiile profesionale constituite potrivit legii, vor dezvolta programe de formare profesională continuă pentru specialiștii care lucrează cu persoane cu tulburări din spectrul autist şi cu tulburări de sănătate mintală asociate.”

Autori: membrii comisiilor

	


Așa cum s-a arătat și anterior, în componența echipei multidisciplinare se regăsesc specialiști pentru care dezvoltarea programelor de formare profesională continuă este atributul organizațiilor profesionale. De exemplu, Colegiul Psihologilor din România, Colegiul Naţional al Asistenților Sociali, Colegiul Fizioterapeuților din România etc.  

	13. 
	
Art. 8 alin.(2)

(2) Standardele specifice de formare în psihoterapia pentru persoanele cu tulburări din spectrul autist şi cu tulburări mintale asociate cuprind:
[bookmark: do|caIII|ar8|al2|lia]a) standarde de formare continuă, de scurtă durată, de specializare în tulburări din spectrul autist şi tulburări mintale asociate pentru profesioniştii atestaţi în psihoterapie cognitiv-comportamentală;
[bookmark: do|caIII|ar8|al2|lib]b) standarde de formare în intervenţii specializate în tulburări din spectrul autist şi tulburări mintale asociate pentru echipa multidisciplinară specializată prevăzută la art. 3.









	
__
	
7. La articolul 8 alineatul (2) se abrogă.

Autori: membrii comisiilor


	
Prevederile art. 5 alin.(5) reglementează deja obligația elaborării standardelor de formare profesională.
În plus, formarea profesională este necesară pentru toate profesiile, nu doar pentru psihoterapie.

	14. 
	
__
	
__
	
Art.II. - Procedura de autorizare și evaluare a furnizorilor de servicii conexe actului medical prevăzuți la art. 3 alin. (4) lit.c) din Legea nr.151/2010 privind serviciile specializate integrate de sănătate, educaţie şi sociale adresate persoanelor cu tulburări din spectrul autist şi cu tulburări de sănătate mintală asociate, cu modificările și completările ulterioare, inclusiv cu cele aduse prin prezenta lege, se elaborează de către Ministerul Sănătăţii şi se aprobă prin ordin al ministrului sănătăţii în termen de 45 de zile de la data intrării în vigoare a prezentei legi.

Autori: membrii comisiilor






	
Este necesară reglementarea, prin legislație secundară, a unei metodologii și standarde de autorizare a noii categorii de furnizori de servicii conexe reglementate, în condiții similare cu ceilalți furnizori de servicii conexe actului medical. 

	15. 
	
__
	
__
	
Art. III. - Legea nr.95/2006 privind reforma în domeniul sănătăţii, republicată în Monitorul Oficial al României, Partea I, nr.652 din 28 august 2015, cu modificările şi completările ulterioare, se modifică şi se completează după cum urmează:


	
Au fost introduse la art. III prevederi de modificare a Legii nr. 95/2006 preluate din proiectul de lege cu nr. PLx 438/2021, având în vedere legătura dintre obiectele de reglementare ale celor două proiecte de lege și pentru a asigura intrarea în vigoare simultană a acestor prevederi.


	16. 
	
[bookmark: do|ttII|caI|ar52|al1]Art. 52  

[bookmark: do|ttII|caI|ar52|al2](2) În înţelesul prezentei legi, unităţile de specialitate sunt:
[bookmark: do|ttII|caI|ar52|al2|lia][bookmark: do|ttII|caI|ar52|al2|lid]
d) furnizori privaţi de medicamente şi dispozitive medicale.

	
(din PLx 438/2021)

1. La articolul 52 alineatul (2), litera d) se modifică şi va avea următorul cuprins:
”d) furnizori privaţi de medicamente şi dispozitive medicale, tehnologii şi dispozitive asistive;”



	
Se elimină.

Autori: membrii comisiilor


	
La data redactării propunerii legislative cu nr.438/2021, textul în vigoare prevedea sintagma “furnizori privați de medicamente și dispozitive medicale, tehnologii și dispozitive asistive”.

Corelare cu modificările aduse prin OUG 18/2021 în ceea ce priveşte sintagma ”dispozitive medicale”.




	17. 
	
__
	
(din PLx 438/2021)

2. La articolul 52 alineatul (2), după litera d) se introduce o nouă literă, lit.e), cu următorul cuprins:
”e) furnizori de servicii de sănătate conexe actului medical pentru persoane cu tulburări de spectrul autist şi cu tulburări de sănătate mintală asociate.”

	


1. La articolul 52 alineatul (2), după litera d) se introduce o nouă literă, lit.e), cu următorul cuprins:
”e) furnizori de servicii conexe actului medical pentru persoane cu tulburări din spectrul autist şi cu tulburări de sănătate mintală asociate.”

Autori: membrii comisiilor

	






Pentru unitate de terminologie şi corelare cu modificările introduse prin OUG nr.145/2020.


	18. 
	





(2) Implementarea programelor naţionale de sănătate curative se realizează din sumele alocate din bugetul Fondului naţional unic de asigurări sociale de sănătate prin furnizorii de servicii medicale, medicamente şi dispozitive medicale evaluaţi, în baza contractelor încheiate cu casele de asigurări de sănătate.
	
(din PLx 438/2021)

3. La articolul 53, alineatul (2) se modifică şi va avea următorul cuprins:
„(2) Implementarea programelor naţionale de sănătate curative se realizează din sumele alocate din bugetul Fondului naţional unic de asigurări sociale de sănătate prin furnizorii de servicii medicale, medicamente şi dispozitive medicale, tehnologii şi dispozitive asistive evaluaţi, servicii de sănătate conexe actului medical pentru persoane cu tulburări de spectrul autist şi cu tulburări de sănătate mintală asociate în baza contractelor încheiate cu casele de asigurări de sănătate.”

	


2. La articolul 53, alineatul (2) se modifică şi va avea următorul cuprins:
„(2) Implementarea programelor naţionale de sănătate curative se realizează din sumele alocate din bugetul Fondului naţional unic de asigurări sociale de sănătate prin furnizorii de servicii medicale, furnizorii de medicamente și dispozitive medicale evaluați și furnizorii de servicii conexe actului medical pentru persoane cu tulburări din spectrul autist şi cu tulburări de sănătate mintală asociate în baza contractelor încheiate cu casele de asigurări de sănătate.”

Autori: membrii comisiilor

	











Se elimină sintagma 
tehnologii şi dispozitive asistive pentru corelare cu prevederile art. 52 lit. d)




	19. 
	
[bookmark: do|ttVIII|caIV|ar263|pa1]Art. 263 - Asistenţa medicală şi îngrijirile medicale la domiciliul asiguratului se contractează de casele de asigurări de sănătate cu furnizori autorizaţi şi evaluaţi în condiţiile legii.

	
(din PLx 438/2021)

4. La articolul 263, după alineatul (1) se introduce un nou alineat, alin.(2), cu următorul cuprins:
„(2) Serviciile de sănătate conexe actului medical pentru persoane cu tulburări den spectrul autist şi cu tulburări de sănătate mintală asociate se contactează de casele de asigurări de sănătate cu furnizori autorizaţi şi evaluați în condiţiile legii.”


	


3. La articolul 263, după alineatul (1) se introduce un nou alineat, alin.(2), cu următorul cuprins:
 „(2) Serviciile conexe actului medical pentru persoane cu tulburări din spectrul autist şi cu tulburări de sănătate mintală asociate se contractează de casele de asigurări de sănătate cu furnizori autorizaţi şi evaluați în condiţiile legii.”

Autori: membrii comisiilor
	





Pentru unitate de terminologie şi corelare cu modificările introduse prin OUG nr.145/2020.

